Franz Beckenbauer

Franz Beckenbauer (11 September 1945 – 7 Januarie 2024) was ’n Duitse sokkerspeler, -afrigter en sportbestuurder. Beckenbauer het as verdediger vir FC Bayern München, Hamburger SV en New York Cosmos gespeel. Vanweë sy heersende aanwesigheid op die veld, het hy die bynaam Der Kaiser gekry. Hy was die kaptein toe Wes-Duitsland die Wêreldbeker in 1974 wen, en bestuurder van dieselfde span toe hulle weer in 1990 met die louere wegstap.HAT Taal-en-feitegids, Pearson, Desember 2013, 

Beckenbauer het in totaal 103 keer vir Duitsland uitgedraf, aan drie wêreldbekertoernooie deelgeneem en 14 doele aangeteken. Die hoogtepunt hiervan was hul 2-1 oorwinning oor Nederland in 1974.

Hy het ook 424 keer in die Bundesliga uitgedraf, waarvan 396 vir FC Bayern München (44 doelpunte) en 28 vir Hamburger SV (0 doelpunte).

Die Keiser is herhaaldelik as die Duitse sokkerspeler van die jaar (1966, 1968, 1974 en 1976), asook as die Europese sokkerspeler van die jaar (1972 en 1976) aangewys.

Hy was adjunkpresident van die Duitse sokkerbond en 'n erevoorsitter van FC Bayern München. Hy was ook aan die stuur van Duitsland se voorbereiding en aanbieding van die Sokker-Wêreldbekertoernooi in 2006. Sy seun, Stephan Beckenbauer, het ook sokker gespeel.

 Verwysings 

 Eksterne skakels 
  Franz Beckenbauer-Stiftung


Kategorie:Sokkerafrigters
Kategorie:Duitse sokkerspelers
Kategorie:Geboortes in 1945
Kategorie:Sterftes in 2024